Хье райондин рекъерин курар мусс хьучира фадайчIвай акьуна кканеттаре. Iурдана ибхьер угъугуна ибхь мертт акьуна кканве, мерккв алевусал шим кечахъуна кканве. Аме вахттари ярхари файде ругвар,шимар, адахъу гъванар мертт акьуна канве.
Цац магъвар ададина машинарис рекъер адавай давайчира рекъер ппара пугуна ппара чIирхIи ая. Машин лиханди ая. Амма фиштти рекъериас лиханди аяф. Ме джалла хьин ферра дакьай учин кIилди э пучина, фи пасе хьин инсанди учи учис кьасусттира читинвелар аркьагуна хандагар артIай ругар агъархъай, турбабур фадахъуна. ХIурин гIанаъ Iу машинракегьей вере манзилар ая мукъвариъ са машинракегьей читинди э вереф. Тпигъарин хIур, хье райондин яI, джалла аде гIалашуй веревус, джалла хIураринттар веревус, райондин идарабур аявус,кканду сачIукьдехIера хъучавей. Сагелай сара пас кканде сачIукьдехIера хъучавей. Вафас вахттуни ай турба кичикIас цал акьас давей аяхаб кьацIра фацIра фачумучIа. Нагагь читинвел айчи ругардехIера хаб ахъ. Гьин фи хIел э хIурил алеф. барбатI акьуне агъай кар да ле. Эл улке гъургъай ая, Iулари ругар агъахъуф суман, чIир акьуна ая рекьерихъас.
Райондин гIанаъ фи идже кар хьучи гихъасра агъа хьин, ягъди чIирхIе багвар дава аргвай аяф. ЧIирхIе багухъасра дагъай улар алакьуна экьвасттах хьин. Рекъерихъас фидегьен хьучи гьедидегьен гъургъас верегъилди ая, амма алтухъ ферра аркьай аргвай дава хье райондин ке хIа хIуриъ гъуйуна хьурай. Фи акьасе, унихьастегьен, дуз акьасттегьен ликIенасе. Iемалин чIал ферра ликIенди адава.